面 (幾何)

面，又叫平面，係幾何術語，即係代表一個空間入面嘅一個二維嘅範圍。

歐幾里得研究嘅幾何好大部份都係喺平面入面發生嘅幾何，包括咗平面上面嘅三角形、圓形、平行線同角度呀噉，平面有好多特別嘅性質，亦都可以被賦予唔同嘅結構，而順住呢啲性質同結構去推廣，可以得到好多好得意嘅幾何概念。例如，平面同直線類似，直線係某種意義下最短嘅線，而平面就係某種意義下面積最細嘅面，推廣呢個概念就會得到極小曲面，係一個而家都仲活躍嘅研究課題；又例如平面可以被賦予一個複結構，推廣呢個概念可以得到黎曼曲面，係複幾何同代數幾何嘅一個基礎物件。

另一個好自然去睇一個平面嘅角度就係擺佢入一個三維空間入面睇，咁平面就係一個餘一維嘅仿射子空間。

點 (幾何)
線 (幾何)
體 (幾何)

幾何學